Bory Vár

A vár története 1912-ben kezdődött, amikor Bory Jenő a Székesfehérvár melletti Mária-völgyben megvásárolta azt az egyholdnyi területet, ahol eleinte csak egy kis présház állt acélból. Itt töltötte a nyári időszakot családjával. Ezt követte a háború kitérője, mely az itthoni építkezés megkezdésére sarkallta. Bory Jenő saját műalkotásának tekintette a várát, nem annyira épületnek, mint inkább szobornak. Háza összefoglaló tervek nélkül, évről-évre fejlődött, terjeszkedett. A látszólag öncélú díszítményekkel ellátott, túlméretezett lakóház a magyarországi szimbolikus építészet különös példája. A vár alaprajza is szimbolikus, két eszmei centruma: a hitvesi szeretet kápolnája és a műterem, Bory Jenő életének két sarkalatos pontját jelképezik. Az épületben több száz, a legváltozatosabb technikával készült szobor található. A falakat elborítják a festmények. A vár külső és belső tereiben a legváratlanabb helyeken tűnnek fel a mozaikok, üvegfestmények, díszkutak.  Nem a rajzasztalon születtek meg az épületek, hanem a helyszínen alakultak ki az alapeszme költői részletei. Bory, a tervező építész volt az építésvezető, a tót pallér, a kőműves is. Néhány egyszerű munkással 1923-tól 1959-ig, haláláig építette, bővítette, díszítette, gazdagította ezt a csodás alkotást. A vár kazamatájától a kilátótornyokig 30 méter a legnagyobb. Hét torony, harminc kisebb-nagyobb helyiség, köztük három műterem, mindenütt szobrok, képek, régiségek, műtárgyak.  
A vár százoszlopos udvarának körbefutó folyosóin a magyar történelem nagy alakjai, hősök, dalnokok és királyok sorakoznak Álmos ősvezértől Tinódi Lantos Sebestyénig.

Nyitva tartás:

Márciustól novemberig: Hétfőtől-Vasárnapig 9:00-17:00

#### Jegyárak

**Teljes árú jegy:** 2500,-Ft

**Felnőtt kísérő:** 1500,-Ft  
/1 vagy 2 szülőnek, vagy közeli hozzátartozónak min. 2 fő 14 év alatti gyermekkel/

**Diák:** 1500,-Ft  
/nappali tagozatos diákigazolvánnyal/

**Nyugdíjas:** 1500,-Ft  
/65 éves kor felett/

**Fogyatékkal élő és 1 fő kísérője:** 0,-Ft  
/SINOSZ, ÉFOÉSZ, MVGYOSZ, MEOSZ, AOSZ eredeti, érvényes igazolvánnyal/

**Pedagógus**, aki diákcsoportot kísér: 0,-Ft

**6 éves kor alatt:** 0,-Ft

**Idegenvezető:** 0,-Ft

Kapcsolat:

Cím: 8000 Székesfehérvár, Máriavölgyi út 54.

Email: info@bory-var.hu

Fizetési lehetőségek: Készpénz, bankkártya

Telefonszám: +36 22 305 570





